Minder in SA het huishulpe, toon opname | Nuus24
Minder in SA het huishulpe, toon opname
Huishulpe se lone kry effense hupstoot
Huishulp kla oor onthulling van MIV-status
Johannesburg – Die getal huishulpe in Suid-Afrika het oor die afgelope 10 jaar afgeneem, het 'n opname getoon.Die SA Instituut vir Rasse-aangeleenthede (SAIRR) het bevind dat die getal van huishulpe van 1 215 000 in 2003 tot 1 153 000 in 2012 afgeneem het. Dít was 'n afname van 5%.Georgina Alexander, navorser van die SAIRR, het gesê dit is 'n aansienlike afname omdat die land se middelklas oor dieselfde tydperk toegeneem het.Gemiddelde huishoudelike inkomste het ook oor die laaste dekade met 113% gestyg."Die afleiding is dat Suid-Afrika se middelklas minder geneig is om huishoudelike werkers in diens te neem as wat in die afgelope dekades die geval was," het Alexander gesê."Die redes hiervoor is nie bekend nie en moet aan bespiegeling oorgelaat word."Sy het gesê strenger arbeidswette en minimunloonvereistes, bekommernisse oor veiligheid, kleiner huise en eiendomme en rasse- en kultuurskuiwe in middelklas-houdings, kon bygedra het tot die afname.Verhoogde elektrisiteit- en brandstofpryse en meer skuld kon ook 'n rol gespeel het. – Volg Nuus24 op Twitter
Die winsgrens op voedselpryse is net eenvoudig te hoog. Elke jaar sien ons hoe voedselhandelaars se wins net styg en styg en styg. Is dit regtig nodig om so 'n geweldige groot winsgrens toe te laat? Hoekom gryp die staat nie bietjie in nie?